Priče iz knjižare 4: Srpske naseobine u Italiji XV-XIX veka

U četvrtoj emisiji “Priče iz knjižare” govorićemo o našim sunarodnicima koji u Italiji žive već 500 godina i dan danas govore našim jezikom ili kako ga oni zovu “na našu”. Jedan od prvih pomena ovih kolonija nalazimo u listu “Glasnik Srpskog učenog društva”, knjiga broj 62, štampana u Beogradu 1885. godine. Na strani 273 nalazi se članak pod imenom „Srpske naseobine u južnoj Italiji“, autor Risto Kovačić, profesor slavistike u Rimu, koji je od 1884. godine boravio u italijanskom regionu Molize i svoje izveštaje o Srbima u Južnoj Italiji objavio u pomenutom broju 62 GSUD.